b'\n_START_ARTICLE_\nSinusoidna kapilara\n_START_PARAGRAPH_\nSinusoidne kapilare ali sinusoidi so majhne in \xc5\xa1iroke krvne \xc5\xbeile nepravilnih oblik, ki so podobne kapilaram, vendar imajo nesklenjeni endotelij. Pogosto se jim pridru\xc5\xbeujejo makrofagi. Sinusoidi se najajajo v jetrih, limfnem tkivu, endokrinih \xc5\xbelezah in hemopoetskih organih, kot sta kostni mozeg in vranica. Sinusoidi v posteljici v kon\xc4\x8dnih (terminalnih) resicah se razlikujejo od omenjenih sinusoidov, saj imajo sklenjen endotelij in bazalno lamino._NEWLINE_So visoko prepustne (permeabilne) za manj\xc5\xa1e in srednje velike beljakovine, kot je albumin, ki tako lahko zapustijo krvni obtok in preidejo v medceli\xc4\x8dni prostor. Prepustnost sinusoidov je izjemnega pomena za funkcijo organa, v katerem se nahajajo.'